Што гэта будзе значыць для ПАФ? Далейшую дзейнасць у пастаяннай нявызначанасці, няўпэўненасці: ці хопіць грошай на наступныя месяцы. Госпіс разрастаецца. Лечацца жыхары пяці гмін. Можна пазычыць сем спецыяльных ложкаў. Цяпер толькі адзін стаіць нявыкарыстаны. Пацыенты атрымліваюць з госпісу прылады для масажу, увільгатняльнікі паветра і іншыя неабходныя рэчы. Усё бясплатна. Гэтае абсталяванне неабходна трымаць у добрым стане, праводзіць праверкі – гэта таксама выдаткі. Апрача гэтага – лекі, медыцынскія сродкі. Трэба таксама аплаціць працу каманды. Усё гэта магчыма толькі дзякуючы падтрымцы, шчодрасці, ахвярнасці і ветлівасці людзей. Добра, што трапляюцца дабрадзеі. Але пытанне ў тым, ці з’яўляецца гэта спосабам на пастаяннае функцыянаванне медычнага цэнтра.